Aktar minn erbatax-il elf pumpier għadhom qed jikkumbattu n-nirien qawwija li ħakmu diversi artijiet f'Kalifornja. Minn tal-inqas 6 persuni mietu u 43 persuna inkluż pumpiera sofrew ġrieħi kawża tan-nirien. Filwaqt li eluf ta' residenti ġew evakwati minn djarhom, hekk kif mijiet ta' djar inħarqu u nqerdu għal kollox. Il-midja internazzjonali qed tirrapporta li r-riħ qawwi li mistenni jaħkem lill-istat Amerikan se jkun qed ikompli jagħmel in-nirien aktar ta' periklu hekk kif jista' jinfirex f'żoni li joqgħodu aktar nies fihom. Intant, filmati miġbuda mill-Gwardji Nazzjonali tal-Ajru li wkoll daru l-erbat irjieħ tad-dinja, qed juru l-iskala għolja ta' dawn in-nirien perikolużi f'Kalifornja. Il-President Amerikan Donald Trump iddikjara dawn in-nirien bħala diżastru kbir.